b'\n_START_ARTICLE_\nRomas \xc5\xa0armaitis\n_START_SECTION_\nBiografija\n_START_PARAGRAPH_\n1927\xe2\x80\x931929\xc2\xa0m. LKJS, 1929\xc2\xa0m. ir LKP Ukmerg\xc4\x97s parajonio komiteto narys. 1928 m. nakt\xc4\xaf i\xc5\xa1 rugs\xc4\x97jo 1 d. \xc4\xaf 2 d. buvo susektas ir suimtas Kriminalin\xc4\x97s policijos, kai kartu su kitais 8 Pabaisko vals\xc4\x8diaus, Rakau\xc4\x8diznos kaimo LKP "ja\xc4\x8deikos" nariais kabino raudonas v\xc4\x97liavas bei platino komunistinius atsi\xc5\xa1aukimus. 1929\xe2\x80\x931933\xc2\xa0m. (su pertrauka) kal\xc4\x97jo. Pasikeitimo politiniais kaliniais tvarka buvo i\xc5\xa1leistas \xc4\xaf SSRS. Maskvoje dirbo LKP atstovyb\xc4\x97je prie Komunist\xc5\xb3 Internacionalo vykdomojo komiteto (slapyvardis Romaitis). 1935\xc2\xa0m. baig\xc4\x97 Vakarin\xc4\xaf marksizmo-leninizmo universitet\xc4\x85 prie Tarptautin\xc4\x97s Lenino mokyklos._NEWLINE_1941\xc2\xa0m. LTSR Valstybin\xc4\x97s leidyklos direktoriaus pavaduotojas ir vyriausiasis redaktorius. 1941\xe2\x80\x931942\xc2\xa0m. Maskvoje LKP(b) CK sekretoriaus pad\xc4\x97j\xc4\x97jas. 1943\xe2\x80\x931944\xc2\xa0m. laikra\xc5\xa1\xc4\x8dio \xe2\x80\x9eTiesa\xe2\x80\x9c redaktoriaus pavaduotojas, 1944\xe2\x80\x931945\xc2\xa0m. atsakingasis redaktorius. 1945\xe2\x80\x931946\xc2\xa0m. LKP(b) CK agitacijos ir propagandos skyriaus ved\xc4\x97jo pavaduotojas. 1946\xe2\x80\x931948\xc2\xa0m. LSSR ra\xc5\xa1ytoj\xc5\xb3 s\xc4\x85jungos valdybos atsakingasis sekretorius. 1949\xc2\xa0m. baig\xc4\x97 Auk\xc5\xa1t\xc4\x85j\xc4\x85 partin\xc4\x99 mokykl\xc4\x85 prie VKP(b) CK._NEWLINE_1948\xe2\x80\x931984\xc2\xa0m. Partijos istorijos instituto prie LKP CK direktorius. 1949\xe2\x80\x931956\xc2\xa0m. LKP CK komisijos marksizmo-leninizmo klasik\xc5\xb3 ra\xc5\xa1t\xc5\xb3 vertimams \xc4\xaf lietuvi\xc5\xb3 kalb\xc4\x85 redaguoti narys. 1963\xe2\x80\x931985\xc2\xa0m. Lietuvos respublikin\xc4\x97s SSKP istorijos mokslini\xc5\xb3 tyrim\xc5\xb3 koordinavimo tarybos pirmininkas, 1985\xe2\x80\x931990\xc2\xa0m. narys. 1972\xc2\xa0m. LTSR MA narys korespondentas. 1976\xc2\xa0m. istorijos moksl\xc5\xb3 daktaras. 1949\xe2\x80\x931986\xc2\xa0m. LKP CK narys, 1951\xe2\x80\x931984\xc2\xa0m. LTSR AT deputatas.'